CELEX: 22007D0033
Language: hr
Date: 2007-04-27 00:00:00
Title: Odluka Zajedničkog odbora EGP-a br. 33/2007 od 27. travnja 2007. o izmjeni Priloga XX. (Okoliš) Sporazumu o EGP-u

11/Sv. 039
            
            
               HR
            
            
               Službeni list Europske unije
            
            
               179
            
         22007D0033
   
               L 209/60
            
            
               SLUŽBENI LIST EUROPSKE UNIJE
            
            
               27.04.2007.
            
         
      ODLUKA ZAJEDNIČKOG ODBORA EGP-a
   br. 33/2007
   od 27. travnja 2007.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 125/2006 od 22. rujna 2006. (1).
            
         
               (2)
            
            
               Direktivu 2006/11/EZ Europskog parlamenta i Vijeća od 15. veljače 2006. o onečišćenju uzrokovanom ispuštanjem određenih opasnih tvari u vodni okoliš Zajednice (kodificirana verzija) (2) treba unijeti u Sporazum.
            
         
               (3)
            
            
               Direktiva 2006/11/EZ stavlja izvan snage Direktivu 76/464/EEZ (3), koja je uključena u Sporazum i koja se stoga treba staviti izvan snage sukladno Sporazumu,
            
         ODLUČILO JE:
   Članak 1.
   Tekst točke 4. (Direktiva Vijeća 76/464/EEZ) Priloga XX. Sporazuma zamjenjuje se sljedećim:
   
      „32006 L 0011: Direktiva 2006/11/EZ Europskog parlamenta i Vijeća od 15. veljače 2006. o onečišćenju uzrokovanom ispuštanjem određenih opasnih tvari u vodni okoliš Zajednice (kodificirana verzija) (SL L 64, 4.3.2006., str. 52.).
      Za potrebe ovog Sporazuma vrijede odredbe ove Direktive sa sljedećim prilagodbama:
      Iza prvog stavka članka 13. dodaje se sljedeće:
      ‚Vremenski rok za prenošenje Direktive 2000/60/EZ u nacionalno zakonodavstvo određen u dijelu B Priloga II. ne primjenjuje se i zamjenjuje se s danom stupanja na snagu Odluke Zajedničkog odbora EGP-a koja uključuje Direktivu 2000/60/EZ u ovaj Sporazum.’ ”
   
   Članak 2.
   Tekstovi Direktive 2006/11/EZ na islandskom i norveškom jeziku, koji se objavljuju u Dodatku o EGP-u Službenog lista Europske unije, vjerodostojni su.
   Članak 3.
   Ova Odluka stupa na snagu 28. travnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 27. travnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 333, 30.11.2006., str. 55.
   
      (2)  SL L 64, 4.3.2006., str. 52.
   
      (3)  SL L 129, 18.5.1976., str. 23.
   
      (4)  Ustavni zahtjevi nisu navedeni.